LT Europos Sąjungos oficialusis leidinys C 198/23

Pakeitimo paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

2009/C 198/06

Šis paskelbimas suteikia teisę užprotestuoti pakeitimo paraišką pagal Tarybos reglamento (EB) Nr. 510/2006 7 straipsnį. Pranešimai apie prieštaravimus turi būti perduoti Komisijai per šešis mėnesius nuo šio paskelbimo datos.

PAKEITIMO PARAIŠKA

TARYBOS REGLAMENTAS (EB) Nr. 510/2006

Pakeitimų paraiška pagal 9 straipsnį

„MONTI IBLEI“

EB Nr.: IT-PDO-0117-1521-07.06.2005

SGN ( ) SKVN ( X )

1. Produkto specifikacijos dalis, kurioje padaryta pakeitimų:

—  Produkto pavadinimas — Produkto aprašymas — Vietovė —  Kilmės įrodymas —  Gamybos būdas —  Ryšys — Ženklinimas etiketėmis —  Nacionaliniai reikalavimai —  Kita (nurodyti)

2. Pakeitimo pobūdis:

—  Bendrojo dokumento ar santraukos pakeitimas — Įregistruotų SGN arba SKVN, kurių nei bendrojo dokumento, nei santraukos nebuvo skelbta, specifikacijų dalinis pakeitimas —  Dalinis specifikacijos pakeitimas, dėl kurio bendrojo dokumento keisti nereikia (Reglamento (EB) Nr. 510/2006 9 straipsnio 3 dalis) —  Laikini daliniai specifikacijos pakeitimai dėl valdžios institucijų nustatytų privalomų sanitarijos ar fitosanitarijos priemonių (Reglamento (EB) Nr. 510/2006 9 straipsnio 4 dalis)

3. Pakeitimai:

3.1. Produkto aprašymas:

Galutinio produkto savybės dabar aprašytos tiksliau ir panaikintos nuorodos į pasenusias bendro alyvuogių aliejaus rinkos organizavimo normas. Papildyti objektyvieji duomenys, susiję su cheminėmis bei fizinėmis ir cheminėmis savybėmis, siekiant patobulinti galutinio produkto aprašymą ir apibūdinimą, numatant jį pateikti rinkai.

3.2. Vietovė:

Įtraukta Militello in Val di Catania savivaldybės teritorija, esanti šalia gamybos vietovės ir pasižyminti tokiomis pačiomis dirvožemio ir klimato savybėmis, taip pat puoselėjanti tokias pat tradicijas, kuri į pirminėje SKVN įregistravimo paraiškoje nurodytą vietovę nebuvo įtraukta tik per klaidą. Tai suteikia galimybę patenkinti pagrįstus Militello in Val di Catania savivaldybės augintojų, kurie nuo amžių verčiasi alyvuogių aliejaus gamyba ir puoselėja jos tradicijas (istorikų tvirtinimu, dar nuo XV a.), reikalavimus teikti paraiškas. Kaip įrodo istoriniai šaltiniai, dėl didelių alyvmedžių plotų ir gaminamo aliejaus kokybės nuo XVII a. Militello tapo vienu žinomiausių aliejaus gamybos centrų Sicilijoje.

Militello in Val di Catania savivaldybė patenka į Monti Iblei alyvuogių aliejaus, kuriam taikoma Trigona-Pancali geografinė nuoroda, gamybos zonos dalį.

3.3. Ženklinimas etiketėmis:

Specifikacijos 7 straipsnio 9 dalis pakeičiama tokiu sakiniu: „Be kitų privalomųjų įrašų, etiketėje turi būti nurodyti dveji metai, kuriais išaugintos alyvuogės, iš kurių pagamintas aliejus“. Šis sakinys taip pat turi būti įrašytas į santraukos 4.8 punktą. Toks pakeitimas sudaro galimybę tiksliau apibrėžti gamybos laikotarpį.

SANTRAUKA

TARYBOS REGLAMENTAS (EB) Nr. 510/2006

„MONTI IBLEI“

EB Nr.: IT-PDO-0117-1521-07.06.2005

SKVN ( X ) SGN ( )

Šioje santraukoje informacijos tikslais pateikiami pagrindiniai produkto specifikacijos elementai.

1. Kompetentinga valstybės narės įstaiga:

Pavadinimas: Ministero delle Politiche Agricole e Forestali Adresas: Via XX Settembre 20 00187 Roma RM ITALIA Telefonas +39 0646655106 Faksas +39 0646655306 El. paštas: ssaco7@politicheagricole.gov.it

2. Grupė:

Pavadinimas: Consorzio di tutela dell’olio extravergine d’oliva DOP Monti Iblei Adresas: c/o C.C.I.A.A. Piazza Libertà 97100 Ragusa RG ITALIA Telefonas +39 0932247560 Faksas +39 0932247560 El. paštas: consorzio@montiblei.com Sudėtis: Gamintojai ir (arba) perdirbėjas ( X ) kiti ( )

3. Produkto rūšis:

1.5 klasė. Aliejus ir riebalai (sviestas, margarinas, aliejus ir kt.) – aukščiausios kokybės pirmojo spaudimo alyvuogių aliejus

4. Specifikacija:

(Reglamento (EB) Nr. 510/2006 4 straipsnio 2 dalyje pateiktų reikalavimų santrauka)

4.1. Pavadinimas:

„Monti Iblei“

4.2. Aprašymas:

Kartu su saugomos kilmės vietos nuoroda Monti Iblei privaloma pateikti geografines nuorodas Monte Lauro, Val d’Anapo, Val Tellaro, Frigintini, Gulfi, Valle dell’Irminio, Calatino, Trigona-Pancali; nuoroda žymimas gaminys turi tenkinti tokius reikalavimus:

Išpilstomo aukščiausios kokybės pirmojo spaudimo aliejaus, kuriam taikoma saugomos kilmės vietos nuoroda Monti Iblei ir geografinė nuoroda Monte Lauro, savybės turi būti tokios:

— spalva: žalia,

— kvapas: neprinokusių vaisių, vidutinio stiprumo,

— skonis: vaisių, vidutiniškai aštrus,

— didžiausias bendras rūgščių kiekis, išreikštas oleino rūgščių svoriu, 100 g aliejaus neviršija 0,5 g,

— peroksidų skaičius: ≤ 12 meq O2/kg,

— K232: ≤ 2,20,

— K270: ≤ 0,18,

— bendras polifenolių kiekis: ≥ 120 ppm.

Saugomos kilmės vietos nuoroda Monti Iblei ir geografinė nuoroda Monte Lauro gali būti skiriamos tik iš Tonda Iblea veislės, kuri turi sudaryti ne mažiau kaip 90 % visų plote esančių alyvmedžių, alyvuogių pagamintam aukščiausios kokybės pirmojo spaudimo aliejui. Gali būti naudojamos ir kitų veislių alyvuogės, jei jų kiekis neviršija 10 %.

Išpilstomo aukščiausios kokybės pirmojo spaudimo aliejaus, kuriam taikoma saugomos kilmės vietos nuoroda Monti Iblei ir geografinė nuoroda Val d’Anapo, savybės turi būti tokios:

— spalva: žalia,

— kvapas: neprinokusių vaisių, nestiprus,

— skonis: vaisių, šiek tiek aštrokas,

— didžiausias bendras rūgščių kiekis, išreikštas oleino rūgščių svoriu, 100 g aliejaus neviršija 0,5 g,

— peroksidų skaičius: ≤ 12 meq O2/kg,

— K232: ≤ 2,20,

— K270: ≤ 0,18,

— bendras polifenolių kiekis: ≥ 120 ppm.

Saugomos kilmės vietos nuoroda Monti Iblei ir geografinė nuoroda Val d’Anapo gali būti skiriamos tik iš Tonda Iblea veislės, kuri turi sudaryti ne mažiau kaip 60 % visų plote esančių alyvmedžių, alyvuogių pagamintam aukščiausios kokybės pirmojo spaudimo aliejui. Gali būti naudojamos ir kitų veislių alyvuogės, jei jų kiekis neviršija 40 %.

Išpilstomo aukščiausios kokybės pirmojo spaudimo aliejaus, kuriam taikoma saugomos kilmės vietos nuoroda Monti Iblei ir geografinė nuoroda Val Tellaro, savybės turi būti tokios:

— spalva: žalia,

— kvapas: neprinokusių vaisių, vidutinio stiprumo,

— skonis: vaisių, vidutiniškai aštrus,

— didžiausias bendras rūgščių kiekis, išreikštas oleino rūgščių svoriu, 100 g aliejaus neviršija 0,5 g,

— peroksidų skaičius: ≤ 12 meq O2/kg,

— K232: ≤ 2,20,

— K270: ≤ 0,18,

— bendras polifenolių kiekis: ≥ 120 ppm.

Saugomos kilmės vietos nuoroda Monti Iblei ir geografinė nuoroda Val Tellaro gali būti skiriamos tik iš Moresca veislės, kuri turi sudaryti ne mažiau kaip 70 % visų plote esančių alyvmedžių, alyvuogių pagamintam aukščiausios kokybės pirmojo spaudimo aliejui. Gali būti naudojamos ir kitų veislių alyvuogės, jei jų kiekis neviršija 30 %.

Išpilstomo aukščiausios kokybės pirmojo spaudimo aliejaus, kuriam taikoma saugomos kilmės vietos nuoroda Monti Iblei ir geografinė nuoroda Frigintini, savybės turi būti tokios:

— spalva: žalia,

— kvapas: neprinokusių vaisių, stiprus,

— skonis: vaisių, vidutiniškai aštrus,

— didžiausias bendras rūgščių kiekis, išreikštas oleino rūgščių svoriu, 100 g aliejaus neviršija 0,5 g,

— peroksidų skaičius: ≤ 12 meq O2/kg,

— K232: ≤ 2,20,

— K270: ≤ 0,18,

— bendras polifenolių kiekis: ≥ 120 ppm.

Saugomos kilmės vietos nuoroda Monti Iblei ir geografinė nuoroda Frigintini gali būti skiriamos tik iš Moresca veislės, kuri turi sudaryti ne mažiau kaip 60 % visų plote esančių alyvmedžių, alyvuogių pagamintam aukščiausios kokybės pirmojo spaudimo aliejui. Gali būti naudojamos ir kitų veislių alyvuogės, jei jų kiekis neviršija 40 %.

Išpilstomo aukščiausios kokybės pirmojo spaudimo aliejaus, kuriam taikoma saugomos kilmės vietos nuoroda Monti Iblei ir geografinė nuoroda Gulfi, savybės turi būti tokios:

— spalva: žalia,

— kvapas: neprinokusių vaisių, stiprus,

— skonis: vaisių, vidutiniškai aštrus,

— didžiausias bendras rūgščių kiekis, išreikštas oleino rūgščių svoriu, 100 g aliejaus neviršija 0,5 g,

— peroksidų skaičius: ≤ 12 meq O2/kg,

— K232: ≤ 2,20,

— K270: ≤ 0,18,

— bendras polifenolių kiekis: ≥ 120 ppm.

Saugomos kilmės vietos nuoroda Monti Iblei ir geografinė nuoroda Gulfi gali būti skiriamos tik iš Tonda Iblea veislės, kuri turi sudaryti ne mažiau kaip 90 % visų plote esančių alyvmedžių, alyvuogių pagamintam aukščiausios kokybės pirmojo spaudimo aliejui. Gali būti naudojamos ir kitų veislių alyvuogės, jei jų kiekis neviršija 10 %.

Išpilstomo aukščiausios kokybės pirmojo spaudimo aliejaus, kuriam taikoma saugomos kilmės vietos nuoroda Monti Iblei ir geografinė nuoroda Valle dell’Irminio, savybės turi būti tokios:

— spalva: žalia,

— kvapas: neprinokusių vaisių, nestiprus,

— skonis: vaisių, šiek tiek aštrokas,

— didžiausias bendras rūgščių kiekis, išreikštas oleino rūgščių svoriu, 100 g aliejaus neviršija 0,6 g,

— peroksidų skaičius: ≤ 12 meq O2/kg,

— K232: ≤ 2,20,

— K270: ≤ 0,18,

— bendras polifenolių kiekis: ≥ 120 ppm.

Saugomos kilmės vietos nuoroda Monti Iblei ir geografinė nuoroda Valle dell’Irminio gali būti skiriamos tik iš Moresca veislės, kuri turi sudaryti ne mažiau kaip 60 % visų plote esančių alyvmedžių, alyvuogių pagamintam aukščiausios kokybės pirmojo spaudimo aliejui. Gali būti naudojamos ir kitų veislių alyvuogės, jei jų kiekis neviršija 40 %.

Išpilstomo aukščiausios kokybės pirmojo spaudimo aliejaus, kuriam taikoma saugomos kilmės vietos nuoroda Monti Iblei ir geografinė nuoroda Calatino, savybės turi būti tokios:

— spalva: žalia,

— kvapas: neprinokusių vaisių, nestiprus,

— skonis: vaisių, šiek tiek aštrokas,

— didžiausias bendras rūgščių kiekis, išreikštas oleino rūgščių svoriu, 100 g aliejaus neviršija 0,65 g,

— peroksidų skaičius: ≤ 12 meq O2/kg,

— K232: ≤ 2,20,

— K270: ≤ 0,18,

— bendras polifenolių kiekis: ≥ 120 ppm.

Saugomos kilmės vietos nuoroda Monti Iblei ir geografinė nuoroda Calatino gali būti skiriamos tik iš Tonda Iblea veislės, kuri turi sudaryti ne mažiau kaip 60 % visų plote esančių alyvmedžių, alyvuogių pagamintam aukščiausios kokybės pirmojo spaudimo aliejui. Gali būti naudojamos ir kitų veislių alyvuogės, jei jų kiekis neviršija 40 %.

Išpilstomo aukščiausios kokybės pirmojo spaudimo aliejaus, kuriam taikoma saugomos kilmės vietos nuoroda Monti Iblei ir geografinė nuoroda Trigona-Pancali, į kurią įtraukta Militello in Val di Catania savivaldybės teritorija, savybės turi būti tokios:

— spalva: žalia,

— kvapas: neprinokusių vaisių, vidutinio stiprumo,

— skonis: vaisių, šiek tiek aštrokas,

— didžiausias bendras rūgščių kiekis, išreikštas oleino rūgščių svoriu, 100 g aliejaus neviršija 0,5 g,

— peroksidų skaičius: ≤ 12 meq O2/kg,

— K232: ≤ 2,20,

— K270: ≤ 0,18,

— bendras polifenolių kiekis: ≥ 120 ppm.

Saugomos kilmės vietos nuoroda Monti Iblei ir geografinė nuoroda Trigona-Pancali gali būti skiriamos tik iš Nocellara Etnea veislės, kuri turi sudaryti 60 % visų plote esančių alyvmedžių, alyvuogių pagamintam aukščiausios kokybės pirmojo spaudimo aliejui. Gali būti naudojamos ir kitų veislių alyvuogės, jei jų kiekis neviršija 40 %.

4.3. Vietovė:

Aliejaus, kuriam taikoma saugomos kilmės vietos nuoroda Monti Iblei, gamybos vieta yra Sicilijos regiono Catane, Raguse ir Sirakūzų provincijų savivaldybių administracinėse teritorijose.

4.4. Kilmės įrodymas:

Produkto kokybę ir atsekamumą per visą gamybos procesą užtikrina kontrolės institucija pagal Reglamentą (EB) Nr. 510/2006.

4.5. Gamybos būdas:

Alyvmedžiai turi būti auginami ir genimi taikant tradicinius metodus, bet kokiu atveju taikomais metodais neturi būti pakeistos alyvuogių, iš kurių spaudžiamas aliejus, savybės. Alyvmedžių, iš kurių alyvuogių spaudžiamas aukščiausios rūšies pirmojo spaudimo SKVN aliejus, fitosanitarinė apsauga turi būti taikoma pagal apgalvotos kovos programose nustatytas taisykles. Aukščiausios rūšies pirmojo spaudimo alyvuogių aliejus, kuriam suteikta saugomos kilmės vietos nuoroda Monti Iblei, turi būti gaminamas iš sveikų, pradėjusių nokti, iki sausio 15 d. nuraškytų uogų. Alyvuogės tiesiai nuo alyvmedžio raškomos rankomis arba mechaninėmis priemonėmis. Didžiausias alyvuogių, skirtų aukščiausios rūšies pirmojo spaudimo alyvuogių aliejui gaminti, derlingumas neturi viršyti 10 000 kg iš hektaro (intensyvios žemdirbystės atveju). Didžiausia alyvuogių aliejaus išeiga negali viršyti 18 %. Aukščiausios kokybės pirmojo spaudimo aliejaus, kuriam taikoma saugomos kilmės vietos nuoroda Monti Iblei ir atitinkamos geografinės nuorodos, turi būti spaudžiamas ir SKVN Monti Iblei turi būti išpilstomas 4.3 punkte nurodytoje gamybos vietovėje. Aliejus išspaudžiamas per dvi dienas nuo derliaus nuėmimo. Aliejus spaudžiamas naudojant tik mechaninius ir fizinius metodus, kuriuos pasitelkiant gaunamas labiausiai pirmines alyvuogių savybes atitinkantis aliejus. Aukščiausios kokybės pirmojo spaudimo aliejaus Monti Iblei rinkai turi būti pateiktas ne didesnės nei 5 l talpos stiklo arba skardos taroje.

4.6. Ryšys:

Šiame regione alyvuogių aliejaus gamyba yra labai svarbus gamybos sektorius. Pagrindinė veislė Tonda Iblea, dar vadinama Cetrala, Prunara, Abbunara ir Tunna, yra tipinė nurodytos geografinės vietovės veislė (vidutiniškai atspari ligų sukėlėjams ir puikiai prisitaikiusi prie Monti Ible aukštųjų kalnų plokštumos kalkinių dirvožemių), kuri taip pat naudojama valgomosioms alyvuogėms auginti. Taip pat naudojamos ir šios veislės: Moresca ir Nocellara Etnea. Pastaraisiais metais šalia senųjų alyvmedžių plantacijų pradėtos auginti naujos kitų veislių alyvuogių, kurių forma panaši į pirmtakių ir kurios, siekiant apsaugoti nuo vėjų, auginamos kaip kamuolio formos krūmokšniai, plantacijos. Šiame regione gaminamo aliejaus vartojimas vietoje ir šalies lygmeniu turi gilias tradicijas. Tinkamais alyvmedžiais laikomi tik nuo 80 iki 700 m aukštyje augantys alyvmedžiai. Alyvmedžių plantacijos turi būti slėniuose, esančiuose tarp Monti Iblei kalnų aukštųjų plokštumų, kurių dirvožemis yra kvarcinės kilmės ir kuriuose yra vulkaninių gyslų. Pagamintas aliejus yra vidutiniško stiprumo vaisių skonio, salsvokas, aštrokas. Reikėtų paminėti, kad Monti Iblei kalnų masyvui būdingas ypatingas dienos ir nakties temperatūrų svyravimas, kuris labai svarbus žemės ūkio produktų specifiškumo nustatymo veiksnys. Svarbu paminėti, kad Sicilijos saloje, kurios tradicijos siekia pirmųjų graikų ir romėnų kolonijų laikus, per amžius buvo stiprinami Didžiajai Graikijai būdingi metodai. Dėl šių svarbių kultūrinių aplinkybių ir šimtmečiais vyravusių susisiekimo sunkumų, kiekviena gyvenvietė išsaugojo jai būdingas savybes, aiškiai apribotoje vietovėje sutelkdama gyventojų bendruomenes. Nors klimato ir teritorijos sąlygos yra labai panašios, negalima užmiršti tradicijų, kurios buvo perduodamos per amžius. Todėl į saugomos kilmės vietos nuorodos Monti Iblei vietovę įtrauktos ir minėtų gyvenviečių teritorijos, kurios per amžius jai buvo būdingos. Tai yra šios teritorijos: Monti Iblei Monte Lauro, Monti Iblei Val d’Anapo, Monti Iblei Val Tellaro, Monti Iblei Frigintin, Monti Iblei Gulfi, Monti Iblei Valle dell’Irminio, Monti Iblei Calatino ir Monti Iblei Trigona Pancali, į kurias taip pat patenka Militello in Val di Catania savivaldybės teritorija. Vien jau šių papildomų geografinių nuorodų išvardijimas parodo, kad skirtinguose Monti Iblei kalnų masyvo slėniuose gyvuoja skirtingos tradicijos. Nors slėniai yra arti vienas kito, juose išsilaikę gan dideli veiklos ir žmogiškųjų savybių skirtumai. Jei į tokią padėtį nebūtų atsižvelgta, būtų rimtai pažeista gilių kultūrinių ir žmogiškųjų tradicijų prasmė. Organoleptiniu požiūriu minėtuose skirtinguose slėniuose pagaminto aliejaus savybės skiriasi nežymiai, skirtumus gali nustatyti tik degustavimo ekspertai.

4.7. Kontrolės įstaiga:

Pavadinimas: Agroqualità Adresas: Piazza G. Marconi 25 00144 Roma RM ITALIA Telefonas — Faksas — El. paštas —

4.8. Ženklinimas etiketėmis:

Pateikiant Monti Iblei saugoma kilmės vietos nuoroda žymimą aliejų, jam apibūdinti gali būti vartojami tik tokie būdvardžiai: „fine“ (subtilus), „scelto“ (geros kokybės), „selezionato“ (rinktinis), „superiore“ (aukščiausios kokybės). Gamintojo, gamintojo įmonės pavadinimą ar privačius prekės ženklus nurodyti leidžiama, tik jei jie nėra giriamojo pobūdžio ar neklaidina vartotojo.

Gamybos vietovėje esančių ūkių, bendrovių ir išpilstymo ūkių ar įmonių pavadinimus leidžiama naudoti tik tuo atveju, jei aliejus išspaustas tik iš ūkyje išaugintų alyvuogių.

Geografines nuorodas, pateiktas 4.2 punkte, etiketėje privaloma įrašyti ne didesniais nei saugomos kilmės vietos nuorodos Monti Iblei įrašo rašmenimis.

Etiketėje saugomos kilmės vietos nuorodos pavadinimas turi būti nurodytas įskaitomais ir nenutrinamais rašmenimis, kurių spalva ryškiai skiriasi nuo etiketės spalvos, kad visus įrašus etiketėje būtų galima lengvai atskirti.

Įrašai turi būti atliekami, laikantis galiojančių teisės aktų nustatytų taisyklių. Be kitų privalomųjų įrašų, etiketėje turi būti nurodyti dveji metai, per kuriuos išaugintos aliejui gaminti naudotos alyvuogės.